**Claudia Roden** (Claudia Douek de solteira), nada en 1936 no Cairo, é unha escritora de libros de cociña e e antropóloga cultural británica.

É coñecida como autora de libros de cociña do Oriente Medio, entre eles *A Book of Middle Eastern Food*, *The New Book of Middle Eastern Food*  e *Arabesque—Sumptuous Food from Morocco, Turkey and Lebanon*.

Traxectoria
-----------

### Primeiros anos

Claudia Roden naceu en 1936 no Cairo, Exipto, filla de Cesar Elie Douek e a súa esposa Nelly Sassoon. Seus pais eran ambos os dous de familias de comerciantes sirio-xudeus, e ela creceu en Zamalek, un acomodado barrio do oeste do Cairo, con dous irmáns, Ellis Douek e Zaki Douek. Foi campioa nacional de natación, modalidade de costas, en Exipto á idade de 15 anos.

### Formación

En 1953 foi estudar a un internado en París, e despois a Londres para estudar na Escola de Arte de Saint Martin.

Carreira
--------

Ademais dos seus numerosos volumes de cociña, Roden tamén traballou como escritora gastronómica e presentadora de programas de cociña para a BBC.

É copresidenta, con Paul Levy, do Simposio de Oxford sobre Alimentos e Cociña. É membro honorario da Escola de Estudos Orientais e Africanos da Universidade de Londres.

Vida persoal
------------

En 1959 casou con Paul Roden, un importador de roupa, do que se separou despois de 15 anos de matrimonio. Tiveron tres fillos, Simon, Nadia e Anna.

Ela vive en Hampstead Garden Suburb, no Gran Londres, desde principios da década de 1970.

Actividades e premios
---------------------

Roden é patrocinadora da organización benéfica contra o VIH, con sede en Londres, The Food Chain (A Cadea de Comida).

En 1999 Claudia Roden foi honrada co "Premio Príncipe Claus" da Fundación Príncie Claus, unha organización internacional de cultura e desenvolvemento con sede en Ámsterdam.

En 1997, Roden recibiu o "Premio Nacional do Libro Xudeu" na categoría de Costumes e Cultura Sefardí e Asquenací polo libro *The Book of Jewish Food*  (O libro da comida xudía).

O seu libro *The Food of Spain* gañou o premio do Instituto Andaluz de Cualificaciones Profesionales (IACP) na categoría internacional de libros de cociña publicados en 2011.

Relacións con España
--------------------

Roden viaxou a numerosos países para visitar as pegadas dos xudeus, entre eles España. Durante moitos anos, Roden resistiu a ir. «Primeiro de todo, non iría por mor de Franco. Despois, serei sincera, fun como o turista», dixo ela. Foi só cando o seu editor estadounidense lle pediu que escribise sobre a comida do país. O seu extenso novo libro, *The Food of Spain*, tardou cinco anos en completarse e todos os días estaba facendo novos descubrimentos, dixo. «O que me emocionou é que España non perdeu os seus pratos rexionais»", afirmou. Até a década de 1950, o 80 % da poboación vivía no país. O Instituto catalán de gastronomía envioulle todo o seu arquivo. Había 900 receitas, e iso só nunha rexión. Na súa visita a Asturias, sobre a mesa do seu anfitrión había salmón afumado e unhas tortas holandesas de améndoas que quería que probara, e na ola estábase a cociñar un prato que en Asturias chaman "crema de mazá"; «polo xeral, isto tómase frío; a parte superior está caramelizada, como unha *crème brûlée*, pero hoxe vai frío, así que a comeremos quente» dixo o anfitrión. Roden, unha persoa cálida e sorrinte con ollos extraordinariamente amendoados, óllame. «É moi reconfortante, non? di, comezando a comer seu prato». A crema de mazá é unha das receitas do libro. Entre outros encóntranse a do polo con mazás e uvas (outro prato asturiano), o arroz con cogomelos, propio de Cataluña e a Comunidade Valenciana, e a torta de Santiago, a torta de améndoas típica de Santiago de Compostela que leva o nome do apóstolo cuxas reliquias se cre que están enterradas na catedral de Santiago de Compostela, en Galicia.

Na súa viaxe a Asturias foi acompañada polo gastrónomo Pepe Iglesias.

### O libro *The Food of Spain*

Seu recentemente publicado libro *The Food od Spain* é enorme, con 608 páxinas, e está ilustrado con fotografías de Jason Lowe, tanto dos pratos como dos lugares onde son típicos eses pratos. Leva un prólogo de Ferran Adrià, cociñeiro que revolucionou o mundo da gastronomía, aínda que o libro está realmente dedicado aos pratos rexionais tradicionais. O tamaño deste libro significa que *o ten todo*. Ademais das recitas inclúe anécdotas sobre persoas do panorama gastronómico español, chefs e cociñeiros domésticos, cultivadores e produtores grandes, e pequenos campesiños, achegan a súa visión persoal. Por exemplo, nas notas introdutorias á receita de rabo de touro, Roden escribe sobre a receita clásica deste famoso prato, «a forma en que se facía tradicionalmente coas colas de touro que se entregaban como trofeo aos toureiros, e o que se chaman *rabos de boi* nos Estados Unidos non teñen nada que ver, senón que son as do gando de carne común. Despois dunha cocción longa e lenta, a carne vólvese tenra como a seda, e a salsa é rica e xelatinosa, cos sabores embriagadores achegados polo viño e o brandy: este prato é un luxo». E, antes da receita do gazpacho, di que un seu amigo fai o gazpacho só con tomates, allo, vinagre e aceite de oliva producidos por el, e que fai «grandes cantidades, que verte en botellas de dous litros de refresco para que el, a súa irmá e calquera amigo que estea cerca poidan tomalo en calquera momento do día».

Obras
-----

Claudia Roden (dereita) e Paul Levy (centro) entro os relatores do *Oxford Symposium on Food and Cookery*, 2006
* 1968: *A Book of Middle Eastern Food*, ISBN 978-0-394-71948-1
* 1970: *A New Book of Middle Eastern Food*, ISBN 978-0-14-046588-4
* 1981: *Picnic: The Complete Guide to Outdoor Food*, ISBN 978-0-14-046920-2
* 1981: *Coffee*, ISBN 978-1-85793-341-3
* 1986: *Middle Eastern Cooking*, ISBN 0-7445-0653-0
* 1987: *Mediterranean Cookery*, ISBN 978-0-14-027278-9
* 1990: *The Food of Italy*, ISBN 978-0-09-927325-7
* 1992: *Claudia Roden's Invitation to Mediterranean Cooking: 150 Vegetarian and Seafood Recipes*, ISBN 978-0-330-39169-6
* 1999: *Coffee: A Connoisseur's Companion*, ISBN 978-1-86205-283-3
* 1999: *Tamarind and Saffron: Favourite Recipes from the Middle East*, ISBN 978-0-14-046694-2
* 2000: *The New Book of Middle Eastern Food*, ISBN 0-375-40506-2
* 2001: *Picnics: And Other Outdoor Feasts*, ISBN 978-1-904943-17-4
* 2003: *Claudia Roden's Foolproof Mediterranean Cooking*, ISBN 978-0-563-53496-9
* 2003: Prólogo a *Traditional Moroccan Cooking* por Madame Guinaudeau, ISBN 1-897959-43-5
* 2004: *The Arab-Israeli Cookbook: The Recipes*, with Robin Soans, ISBN 978-0-9515877-5-1
* 2005: *Arabesque - Sumptuous Food from Morocco, Turkey and Lebanon*, ISBN 978-0-7181-4581-1
* 2006: *Arabesque: A Taste of Morocco, Turkey, and Lebanon*, ISBN 978-0-307-26498-5
* 2007: *Simple Mediterranean Cookery*, ISBN 978-0-563-49327-3
* 2011: *The Food of Spain*, ISBN 978-0-06-196962-1

Notas
-----

1. 1 2  "Claudia Roden | Jewish Women's Archive". Jwa.org. 2009-03-20. Consultado o 5 de xaneiro de 2021.
2. 1 2  Rachel Cooke (2012-03-18). "Claudia Roden: interview | Life and style | The Observer". London: Guardian. Consultado o 5 de xaneiro de 2012.
3. 1 2  "YaleNews | Renowned Food Writer Claudia Roden To Serve Up Lecture at Yale". News.yale.edu. 2010-10-12. Consultado o 5 de xaneiro de 2021.
4. ↑  Camas, Joanne. "A Conversation with Claudia Roden at". Epicurious.com. Consultado o 5 de xaneiro de 2021.
5. 1 2  "Activities". Prince Claus Fund. 2011-12-17. Arquivado dende o orixinal o 30 de xullo de 2013. Consultado o 5 de xaneiro de 2021.
6. ↑  Weigel, David. "Claudia Roden's new cookbook, Arabesque, an excellent primer on the Middle East. - Slate Magazine". Slate.com. Consultado o 5 de xaneiro de 2021.
7. 1 2 3 4 5  Pownall, Elfreda (13 de xullo de 2014). "Claudia Roden: an interview with the champion of Middle Eastern food". Consultado o 5 de xaneiro de 2021 – vía www.telegraph.co.uk.
8. ↑  "Jews of Egypt, with Dr Ellis Douek". *harif.org*. 17 de agosto de 2013. Consultado o 5 de xaneiro de 2021.
9. 1 2  Ms Claudia Roden, Honorary Fellow, SOAS, University of London Arquivado 08 de xaneiro de 2021 en Wayback Machine.. SOAS.Consultada o 5 de xaneiro de 2021.
10. ↑  Claudia Roden (24-03-2010). "Claudia Roden from HarperCollins Publishers". Harpercollins.com. Arquivado dende o orixinal o 24 de xaneiro de 2012. Consultado o 5 de xaneiro de 2021.
11. 1 2  Lewis, Tim (18 de maio de 2014). "Claudia Roden: 'My kids preferred beans on toast to hummus and pitta'". *The Guardian*. Consultado o 5 de xaneiro de 2021.
12. ↑  Joan Nathan: Claudia Roden en *The Encyclopedia of Jewish Women* *(en inglés)*.
13. ↑  "our patrons". The Food Chain. 22-02-1999. Arquivado dende o orixinal o 09 de abril de 2012. Consultado o 5 de xaneiro de 2021.
14. ↑  "Past Winners". *Jewish Book Council* (en inglés). Consultado o 5 de xaneiro de 2021.
15. 1 2  Janet Mendel (28 de abril de 2012). "Claudia Roden's *The Food of Spain*". *My kitchen in Spain*. Consultado o 6 de xaneiro de 2021.
16. ↑  Rachel Cooke (18 de marzo de 2012). The Guardian, ed. "Claudia Roden: 'Spain's regional dishes are memories, and people want to hold on to them'". Consultado o 5 de xaneiro de 2020.
17. ↑  Claudia Roden (2011): *The Food of Spain*. Nova York, NY, USA: Harper Collins Publ. USA. ISBN 978-0-0619-6962-1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Claudia Roden Modificar a ligazón no Wikidata*** |

### Ligazóns externas

* Claudia Roden, entrada por Joan Nathan en *Jewish Women: A Comprehensive Historical Encyclopedia* (Jewish Women's Archive), 20 de marzo de 2009.
* Claudia Roden, entrevista por Máirtín Mac Con Iomaire (Oxford Oral History Project).
* Take the Spice Route - artigo de Roden.
* Biografía en Penguin Books.
* BiografíaArquivado 31 de xaneiro de 2010 en Wayback Machine. na BBC.

|  |  |
| --- | --- |
| Control de autoridades | 
* Wd: Q2307955
* WorldCat
* VIAF: 79329113
* BIBSYS: 14027132
* BNE: XX1141665
* BNF: 145123185
* Discogs: 2091799
* GND: 109937708
* IMDb: nm2556892
* ISNI: 0000 0001 1030 1358
* LCCN: n50047173
* NKC: xx0039541
* NLA: 35458345
* NTA: 071531882
* PTBNP: 261507
* SELIBR: 87414
* SNAC: w61t2mz5
* SUDOC: 079864767

 |